Περί Βιβλιοθηκών: Αρίσταρχος, γραμματικός\nΟ τελευταίος προϊστάμενος της Βιβλιοθήκης της Αλεξάνδρειας με λόγια παιδεία, από όσο γνωρίζουμε, πριν από τη ρωμαϊκή εποχή, ήταν ο Αρίσταρχος από τη Σαμοθράκη. Γεννήθηκε γύρω στο 216 π.Χ. και πέθανε περίπου το 144 π.Χ. Πέρασε το μεγαλύτερο μέρος της ζωής του ως πολίτης της Αλεξάνδρειας, τα χρόνια του Πτολεμαίου ΣΤ΄ του Φιλομήτορος (180-145 π.Χ.), και μαθήτευσε κοντά στον Αριστοφάνη τον Βυζάντιο. Διετέλεσε βασιλικός παιδαγωγός (μαθητής του υπήρξε και ο αδελφός του Φιλομήτορος, ο μετέπειτα Ευεργέτης Β΄) και διαδέχθηκε τον Απολλώνιο τον Ειδογράφο στη διεύθυνση της Βιβλιοθήκης. Ο Αρίσταρχος διαμόρφωσε ευρύ κύκλο μαθητών, ένα είδος σχολής και σύντομα απέκτησε με το συγγραφικό του έργο πολλούς οπαδούς, ανάμεσα στους οποίους συγκαταλέγονται ο Απολλόδωρος ο Αθηναίος, ο Αμμώνιος από την Αλεξάνδρεια και ο Διονύσιος ο Θραξ.\nΥπήρξε αυθεντία στην κριτική και ερμηνεία της αρχαίας ποίησης και ειδικότερα του Ομήρου, την οποία μάλιστα προσέγγισε, για να την ερμηνεύσει, μεσα από τον ίδιο τον Όμηρο, δηλαδή μια εσωτερική κριτική. Ανέπτυξε ακόμη περισσότερο το σύστημα των φιλολογικών σημείων, εξετάζοντας συγκριτικά όλους τους κλάδους της παράδοσης, για να αποδώσει στα κείμενα την οφειλόμενη γνησιότητα. Αντίθετα από την επικρατούσα συνήθεια, να παραδίδονται προφορικά οι επεξηγήσεις στα κείμενα που εκδόθηκαν, ο Αρίσταρχος σενέτασσε μακροσκελή και εύστοχα υπομνήματα για τα έργα που εξέδιδε. Η Σούδα μαρτυρεί ότι έγραψε περισσότερα από 800 βιβλία με υπομνήματα μόνον, δεν αποκλείεται όμως ο αριθμός αυτός να αντιστοιχεί στο σύνολο του συγγραφικού του έργου, ανάμεσα στο οποίο γνωρίζουμε ότι περιλαμβάνονται και μονογραφίες, τα λεγόμενα συγγράμματα.\nΓια την προσωπική ζωή του Αριστάρχου στον κύκλο του Μουσείου δεν γνωρίζουμε τίποτα, ενώ ανέκδοτα και αστεϊσμοί, που συνήθως κυκλοφορούσαν και για τα πιο αξιοσέβαστα μέλη του, δεν έφτασαν ως τις μέρες μας – εκτός από ένα σχόλιο του Καλλιστράτου, μαθητή του Αριστοφάνη του Βυζαντίου, ότι παραμελούσε την εμφάνισή του, ότι ήταν δηλαδή ατημέλητος και κακοντυμένος: επί τω μη ευρύθμως αμπέχεσθαι. Μετά τον θάνατο του Πτολεμαίου ΣΤ´, ο Αρίσταρχος όπως και πολλοί μαθητές του κατέφυγαν σε περιοχές εκτός της επιρροής της Αιγύπτου, όπως η Πέργαμος, η Ρόδος και η Κύπρος, όπου μετοίκησε ο ίδιος. Έκτοτε παρατηρείται μια γενικότερη υποβάθμιση της πνευματικής ζωής στην Αλεξάνδρεια, ενώ, χαρακτηριστικά, στην θέση του Προϊσταμένου της Βιβλιοθήκης, επί Πτολεμαίου Η´, τοποθετήθηκε ένας «λογχοφόρος» του στρατού, ο Κύδας (Fraser, Ptol. II, 491 · Βιβλ. Ι, 183-184).\nΤόπος γέννησης: Σαμοθράκη\nΧρόνος γέννησης: π. 216 π.Χ.\nΧρόνος θανάτου: π. 144 π.Χ.\nΟ Αρίσταρχος από τη Σαμοθράκη (π. 216-144).


Εκπαιτευτής σκύλων | Dogforum\nThread starter riaki\nΗμερομηνία δημιουργίας 22 Ιουλίου 2021\nΓειά σας!! Γνώρίζετε κάποια καλή σχολή για να γίνεις εκπαιδευτής σκύλων στην Αθήνα;;\nΔεν ξέρω καμία σχολή. Ίσως καλύτερα να απευθυνθείς σε εκπαιδευτές που σου αρέσει η δουλειά τους και να συζητήσεις αν αναλαμβάνουν εκείνοι να σε εκπαιδεύσουν, για παράδειγμα συμμετέχονταςς (παρατηρώντας) σε μαθήματα που κάνουν εκείνοι ή να ξεκινήσεις να δουλεύεις στο χώρο τους (αν έχουν) και παράλληλα να εκπαιδεύεσαι.\nΈχει κι ένα θεωρητικό κομμάτι αυτή η δουλειά, και πολύ ενδιαφέρον αν ανατρέξεις στις διάφορες εκπαιδευτικές μεθόδους και πως ή γιατί αναπρασορμόζονται, αλλά αυτό μπορείς να το καλύψεις και χωρίς βοήθεια.\nΤο πιο βασικό κομμάτι σ' αυτή τη δουλειά είναι πρακτικό, κι εκεί χρειάζεσαι κάποιον έμπειρο να σε καθοδηγήσει. Εξίσου σημαντικό θεωρώ πως είναι να δεις στην πράξη διαφορετικά σκυλιά, με διαφορετικά θέματα, και πως αυτά αντιμετωπίζονται.\nΔεν ξέρω αν θα μπορούσε να βοηθήσει σε αυτό το κομμάτι μια σχολή με την κλασική έννοια.\nΠροσπάθησε να έρθεις σε επαφή\nΠήγαινε μια βόλτα στον Άλιμο ( ΕΛΛΗΝΙΚΟ ΚΕΝΤΡΟ ΕΚΠΑΙΔΕΥΣΗΣ ΣΚΥΛΩΝ ) και μίλα με τους εκπαιδευτές εκεί. Είναι χρόνια στο κουρμπέτι και ίσως σε κατευθύνουν.\n* Στα διάφορα ΙΕΚ που ανάμεσα στα άλλα έβαλαν και την εκπαίδευση σκύλων δεν θα απευθυνόμουν. Ίσως κάνω λάθος...\nΤα πρώτα μου βήματα τα έκανα σε εκτροφείο. Το έκανα επειδή αγαπώ τα σκυλιά και ήταν απλά ένα χαρτζιλίκι. Βρες έναν καλό εκπαιδευτή που έχει έδρα και να ασχολείται με προχωρημένα πράγματα. Στο εκτροφείο που πήγαινα οι πελάτες ήταν ιδιοκτήτες που πήραν σκυλί από εκεί. Οπότε ήταν μάθημα για μένα το να βλέπεις τα αίματα και τα ένστικτα καθώς μεγαλώνουν κουτάβια ξέροντας τους γονείς από πρώτο χέρι.\nΔεν το λέω επειδή είναι κάτι που με ενδιαφέρει αλλά καλό είναι όποιον ακολουθήσεις να ασχολείται με σοβαρή εκπαίδευση και συμπεριφορές χωρίς να είναι "κολλημένος" με κάτι συγκεκριμένο (πχ να κάνει μόνο θετική προεκπαιδευση)\nΔώσε κατεύθυνση. Ως έμπειρος αρχιλοχίας μετράει η γνώση σου ( λαϊκά τα βαρίδια σου )


15/11/2017, 15:15 Upd: 15/11/2017, 19:29 57\nΘα ερευνηθεί αν έχουν γίνει πολεοδομικές παρεμβάσεις που συνέβαλαν στην απώλεια ανθρώπινων ζωών\nΣοβαρότατες ευθύνες των αρμοδίων για τη σημερινή τραγωδία με νεκρούς στη Δυτική Αττική\nπροκύπτουν από το γεγονός ότι μόλις 9 μέρες πριν η Περιφέρεια Δυτικής Αττικής δήλωνε απόλυτα προετοιμασμένη να αντιμετωπίσει πλημμυρικά φαινόμενα\nστη συγκεκριμένη περιοχή!\nΥπάρχει ώριμη μελέτη αντιπλημμυρικού έργου για τη Μάνδρα εκεί ακριβώς που έγινε η ζημιά. Την έχει η περιφέρεια Αττικής έτοιμη από το 2014 (ΑΔΑ: Ω82Π7Λ7-8ΨΛ) και δεν έκανε τίποτα αν και υπάρχει πρόσκληση για αντιπλημμυρικά έργα από το ΕΣΠΑ ύψους 80 εκ. . Ψάξτε το στο Πρώτο Θέμα, είναι σοβαρό...\nΟι ψεύτες διαπρέπουν\nΑποδεικνύεται εκ των πραγμάτων ότι όλοι αυτοί οι καρεκλοκένταυροι γραφειοκράτες, είναι ψεύτες, ανεύθυνοι και άχρηστοι, ανεξαρτήτως κομματικής προέλευσης. Πρέπει να τιμωρηθούν παραδειγματικά για τα ψέμματα και την ανικανότητα τους. Ακόμη πιο αυστηρά πρέπει να τιμωρηθούν όλοι εκείνοι οι άχρηστοι "υπεύθυνοι" σφραγιδοκράτορες της Πολεοδομίας και της Περιφέρειας που επέτρεψαν ή που δεν απέτρεψαν το μπάζωμα των ρεμάτων τα προηγούμενα χρόνια. Υπάρχουν εισαγγελείς που έχουνε συνείδηση ?\nολα καλα ρεεε με την φασιστερα ... ποσα κονομησαν απο την συναντηση του καφενε ???? εεε ??? εισαγγελεας εισαγγελεας ????\nΑρα να οι ενοχοι. με ΟΝΟΜΑΤΕΠΩΝΥΜΟ!\nΝα κλειθουν να απολογηθουν. Οσο για τα μπαζωμενα ρεματα, εκει ειναι τα μπαζα. Να πανε τους μαζεψουν. Ο νεκροι δεν ειναι υπευθυνοι για τις παρανομιες και τις εγκληματικες αμελιες τριτων.\nΦιλήμων Τζιότζιος του Δημητρίου\nΒλέπω ότι όλα τα συριζόμπαζα βγήκαν από το λαγούμι τους για να στηρίξουν την enduro. Άξιος ο συριζομισθός σας τούβλα.\nΗ Περιφερεια απο οτι καταλαβα εδρασε αμεσα. Με ενεργειες που θα επρεπε να γινουν σε τετοια περισταση. Τωρα το ποσες αδειες δινανε τοσα χρονια για να οικοδομηθει αυτη η περιοχη, που ηταν ποταμι, και ποιοι ηταν αυτοι που δινανε αυτες τις αδειες...το αφηνω στην κριση ολων μας!\nΤοσα χρονια περιφερειαρχης ειναι. Ελυσε τπτ απο οτι εκαναν οι εγκληματίες οι πρηηγουμενοι? Γιατι δηλωναν έτοιμοι ? Αρα ηταν ολα σωστα\nόχι ότι περιμέναμε και τίποτα διαφορετικό αλλά πραγματικά το να προσπαθείτε να "εκμεταλλευτείτε"την τραγωδία της απώλειας τόσων ανθρώπων είναι τουλάχιστον λυπηρό, αν δεν είχαν συνεδριάσει θα λέγατε γιατί δεν συνεδρίασαν, τώρα που έγινε λέτε γιατί έγινε; και ακόμα και με τα όποια προβλήματα και ελλείψεις, μπορεί κάποιος, είτε είναι πρωθυπουργός, είτε περιφερειάρχης, είτε δήμαρχος να τα βάλει με τα φαινόμενα; να κρατήσει τη λάσπη στο βουνό, να ρίξει τα νερά στη θάλασσα και όχι στους δρόμους;\nτο θέμα είναι ότι εκτός από τα φαινόμενα, έχει ευθύνη και ο άνθρωπος που μπαζώνει ρέματα και χτίζει σε ποτάμια, προφανώς και δεν είναι ώρα τώρα με τόσα θύματα να ανοίξει τέτοια συζήτηση αλλά κάποια στιγμή πρέπει να το δούμε γιατί μέχρι τότε, κάθε φορά που θα πέφτει τέτοια καταρρακτώδης βροχή θα γίνονται βιβλικές καταστροφές. Βέβαια, για να είμαστε ειλικρινείς, αν είχε βγει η Δούρου να πει ότι ξηλώνονται όλα τα σπίτια από τα ρέματα, γκρεμίζονται τα αυθαίρετα και ανοίγονται δρόμοι να φεύγουν τα νερα στη θάλασσα, πάλι θα την παίρνατε με τις πέτρες έτσι;\nΤο σχόλιό σας ακριβώς ποιο είναι; Οτι η Περιφέρεια ήθελε θύματα; Ή μήπως κανετε τους ανήξερους όσον αφορα τις πυρκαγιές, την καταστροφή που έχουμε κάνει τοσα χρόνια στο περιβάλλον και βέβαια τα μπαζώματα στα ρέματα; Καθε φορα λοιπόν λεμε τα ίδια, αναλογα από ποια μεριά το βλέπουμε. Εσεις που αντιπολιτεύεστε σήμερα τα ρίχνετε στην Δούρου, αλλά αν κυβερνούσατε θα ήσασταν πιο διαλλακτικοί. Έτσι είναι αυτα, το έχετε αποδείξει κιόλας για ποιο λόγο γράφονται τα άρθρα σας.\nΠολύ καλό το άρθρο σας. Επι πτωματων στην κυριολεξία. Φυσικά αν το συμβούλιο δεν είχε γίνει, θα γράφατε οτι δεν έγινε ποτέ.\nΜοιράζουν τα λεφτά σε λάθρο, ντροπή\nΈκοψαν τις δημόσιες επενδύσεις, τα χρήματα δηλαδή που πάνε σε έργα. Μας άφησαν δηλαδή εκτεθημένους στις καιρικές συνθήκες μόνο και μόνο για να παραχθεί πλεόνασμα το οποίο στη συνέχεια θα μοιράσει σε λάθρο, γύφτους και φοροφυγάδες.\n@18:2Έκοψαν τις δημόσιες επενδύσεις για να παραχθ\nΟταν οι ΘΥΣΙΕΣ είναι και ΑΝΘΡΩΠΩΝ...για το πλεόνασμα αλά Αλέκση.....


Οκτώ μεγάλες ξένες εταιρείες ενδιαφέρονται για το πρώτο καζίνο στην Κύπρο\nΗΠΑ: Με σφαίρα στο κεφάλι δολοφονήθηκαν οι δύο δημοσιογράφοι\nΤελ. ενημ.: 23.01.2017, 15:13\nΟκτώ μεγάλες ξένες εταιρείες υπέβαλαν προσφορά στο κυπριακό Υπουργείο Εμπορίου για το πρώτο καζίνο που θα δημιουργηθεί στην ελεγχόμενη από την Κυπριακή Δημοκρατία περιοχή της Κύπρου.\nΣύμφωνα με σημερινά δημοσιεύματα οι εταιρείες που έδειξαν ενδιαφέρον είναι: η Sun International από τη Νότια Αφρική, η αμερικανική Hard Rock, η Naga Corp, ο γαλλικός Όμιλος Bouygues σε συνεργασία με τη διαχειρίστρια καζίνο Barriere, η επίσης γαλλική Partouche μέσω κοινοπραξίας, η Jamaica Resorts, η ρωσική Absolute και η φιλιππινέζικη Bloomberry.\nΣύμφωνα με την διαδικασία θα γίνει επιλογή τριών υποψηφίων για συμμετοχή στη δεύτερη φάση της αξιολόγησης, κατά την οποία οι επιλεγέντες υποψήφιοι θα κληθούν να καταθέσουν τη λεπτομερή και ολοκληρωμένη πρόταση για το έργο τους. Στο στάδιο αυτό θα πρέπει να δηλωθεί και η γη στην οποία θα γίνει η ανάπτυξη.\nΣε ανακοίνωση του το υπουργείο Εμπορίου, σχολίασε πως καθ' όλη τη διάρκεια της διαδικασίας, ενδιαφερόμενοι από όλο τον κόσμο είχαν εμπλακεί ενεργά και με την ολοκλήρωση της περιόδου για υποβολή δηλώσεων ενδιαφέροντος, έχουν ληφθεί συνολικά οκτώ αιτήσεις συμμετοχής.\nΤο Υπουργείο και η Συντονιστική Επιτροπή για το έργο είναι «ικανοποιημένοι με το επίπεδο του ενδιαφέροντος που έχει εκδηλωθεί και προσβλέπουν στη συνέχιση της διαδικασίας, όπως προνοείται από τη νομοθεσία και τη σχετική ανακοίνωση της 18ης Σεπτεμβρίου 2015».


ΧΑ: Σε Εθνική και Πειραιώς το 40% του τζίρου - Marketnews.gr\nΧΑ: Σε Εθνική και Πειραιώς το 40% του τζίρου\nΤο κλίμα δεν αλλάζει από τη μια στιγμή στην άλλη. Απαιτούνται σημαντικοί καταλύτες για την αλλαγή της τάσης. Όσο δεν προχωρούν οι διαρθρωτικές αλλαγές και οι αποκρατικοποιήσεις.\nΗ εμφάνιση των funds τόσο πίσω από τις ανακατατάξεις στις τράπεζες, όσο και στις αποκρατικοποιήσεις, αν και δείχνουν κινητικότητα, δεν πείθουν για τις πραγματικές προθέσεις τους να συμβάλλουν στην ανάκαμψη της οικονομίας.\nΟ γενικός δείκτης έκλεισε με άνοδο 2,29%, στις 818,62 μονάδες.\nΣύμφωνα με την αγορά, ήταν μία συνεδρίαση που δεν προοιώνιζε ότι θα είχε θετική εξέλιξη, λόγω του αρνητικού κλίματος στις ευρωπαϊκές αγορές μετά τα άσχημα στοιχεία για τον δείκτη οικονομικής εμπιστοσύνης στη Γερμανία και την άγαρμπη πτώση της Εθνικής στο ξεκίνημα, που έφτασε μέχρι τα όρια των 2,20 ευρώ. Λίγο το short selling και το ασφαλές hedgάρισμα σε μετοχές του 25άρη που έχουν μείνει πίσω, αλλά και το ανοδικό τράβηγμα των τραπεζικών warrants παρέσυραν προς τα πάνω την αγορά. Το κλείσιμο ανοικτών θέσεων στο Χ.Α., οδήγησε σε αντιστροφή τάσης, που μένει να φανεί αν θα διατηρηθεί τις επόμενες μέρες.\nΣε κάθε περίπτωση οι 790 μονάδες αποτελούν σε αυτή τη φάση ένα –ισχυρό;- ανάχωμα που δοκιμάζεται διαρκώς, αλλά αντέχει, σχολιάζουν οι παράγοντες της αγοράς. Η συγκεκριμένη εντολή πώλησης στην Εθνική θόλωσε τα νερά ως προς τις πραγματικές προθέσεις των επενδυτών, σχολιάζουν χρηματιστηριακές πηγές.\nΑν και φάνηκε κατά τη διάρκεια της συνεδρίασης ότι πολλά από τα άσχημα έχουν προεξοφληθεί στα επίπεδα αυτά που ούτως ή άλλως, διαμορφώνονται πολύ κοντά στα χαμηλά έτους. Η μετοχή της Εθνικής κατέγραψε απώλειες 0,40%, κλείνοντας στα 2,49 ευρώ και όγκο 3,1 εκατ. τεμαχίων, ενώ το warrant ενισχύθηκε κατά 11,11%. Κέρδη 9,25% για την Alpha, στα 0,437 ευρώ και 4,45% για το warrant και 3,37% για την Πειραιώς, στα 0,95 ευρώ, ενώ κινήθηκε πάνω και από τα 0,96 ευρώ με το warrant να ενισχύεται κατά 3,37%.\nΣτα θετικά της συνεδρίασης, προσμετράται ότι τελικά, με τις βελτιώσεις που επήλθαν στο πολυνομοσχέδιο, θα ψηφιστεί κατά πλειοψηφία αύριο από τη Βουλή, που σημαίνει ότι η χώρα θα πάρει την επόμενη δόση από το Euroworking Group που πραγματοποιείται στις 19 Ιουλίου. Η ανησυχία προκαλείται ως προς την εφαρμογή του και ως προς το ενδεχόμενο εκδήλωσης κοινωνικών αντιδράσεων, οι οποίες αναμένεται να ενταθούν μετά τις καλοκαιρινές διακοπές.\nΙσχυρή αντίδραση από τα χαμηλά έτους για την Ιντραλότ, που έκλεισε με άνοδο 6,62%, στο 1,45 ευρώ, κέρδη άνω του 6% για τα Σωληνουργεία Κορίνθου και την Ελλάκτωρ, με την πρώτη να έχει χάσει σε μερικές συνεδριάσεις πάνω από 10% και η τελευταία να κλείνει πάνω από τα 2 ευρώ.\nΑντίδραση με κέρδη πάνω από 5% βγήκε και στη ΔΕΗ, αντιδρώντας σχεδόν μετά από μία εβδομάδα μετά τα πρόστιμα της ΡΑΕ. Η προς εκτόνωση κατάσταση στην Αίγυπτο και τα αμερικάνικα μάκρο έδωσαν ώθηση στον Τιτάνα, που ενισχύθηκε κατά 4,94%, στα 12,96 ευρώ, αντίδραση 3,70% για την ΕΧΑΕ που δείχνει να συνέρχεται μετά τη συζήτηση για την αύξηση του φόρου στις συναλλαγές. Ισχυρά κέρδη άνω του 3% για τον Μυτιληναίο, την ΜΕΤΚΑ, την Πειραιώς, τον ΟΤΕ και τη Βιοχάλκο.


Ισχυρό Μήνυμα Καμμένου: Οι Ένοπλες Δυνάμεις δεν θα επιτρέψουν σε κανένα να προσβάλει την εθνική κυριαρχία – hellasforce.com\nBy HELLASFORCE TEAM on 21 Νοεμβρίου 2016 • ( 1 σχόλιο )\n«Οι ελληνικές Ένοπλες Δυνάμεις, με το υψηλό ηθικό τους δεν θα επιτρέψουν σε κανέναν να προσβάλει και να δημιουργήσει οποιοδήποτε πρόβλημα στην εθνική κυριαρχία και την εδαφική ακεραιότητα της χώρας» διαβεβαίωσε ο υπουργός Άμυνας μετά την ολοκλήρωση των εορταστικών εκδηλώσεων για την Ημέρα των Ενόπλων Δυνάμεων.\nΟ Πάνος Καμμένος ευχαρίστησε τα στελέχη των Ενόπλων Δυνάμεων που «σε αυτά τα δύσκολα χρόνια της κρίσης κρατούν υψηλό το ηθικό, προστατεύουν την εθνική κυριαρχία και την εδαφική ακεραιότητα της πατρίδας μας σε κάθε γωνιά της Ελλάδας».\nΌπως τόνισε, «οι ελληνικές Ένοπλες Δυνάμεις ακόμα και σε περίοδο ειρήνης ‘παράγουν’ ήρωες» και «προστατεύουν και βοηθούν το κοινωνικό σύνολο με έργα τα οποία γίνονται σε όλη την Ελλάδα».\nTagged as: ΑΛΒΑΝΙΚΕΣ ΠΡΟΚΛΗΣΕΙΣ, ΑΝΕΞΑΡΤΗΤΟΙ ΕΛΛΗΝΕΣ, ΕΘΝΙΚΗ ΚΥΡΙΑΡΧΙΑ, ΕΛΛΑΔΑ, ΕΝΟΠΛΕΣ ΔΥΝΑΜΕΙΣ, ΗΜΕΡΑ ΕΝΟΠΛΩΝ ΔΥΝΑΕΜΩΝ, ΠΑΝΟΣ ΚΑΜΜΕΝΟΣ, ΤΟΥΡΚΙΚΕΣ ΠΡΟΚΛΗΣΕΙΣ, ΥΠΟΥΡΓΟΣ ΕΘΝΙΚΗΣ ΑΜΥΝΑΣ\nΣΥΓΧΡΟΝΟΣ ΜΕΓΑΛΟΣ ΑΓΙΟΣ ΑΠΟΚΑΛΥΠΤΕΙ\n21 Νοεμβρίου 2016 στο 17:56\nΤΙ ΛΕΣ ΜΩΡΕ ΚΑΗΜΕΝΕ;;;;;\nΣΤΡΑΤΙΩΤΙΚΗ ΚΑΛΛΙΟΠΗ ΤΟΥΣ ΚΑΤΑΝΤΗΣΕΣ, ΣΤΟΥΣ ΚΑΦΡΟΥΣ.\nΔΟΥΛΕΥΕΣΑΙ Η ΜΑΣ ΔΟΥΛΕΥΕΙΣ;;;;;;;;;;;\nη Σαϊεντολογία σου το είπε;;;;;;;;;;;;;;;;;;


Kempa Premium Messenger Bag Μαύρο, Goalinn\nΠεριγραφή προϊόντος Kempa Premium Messenger Bag\nΜήπως σας αρέσει Kempa Premium Messenger Bag; Πληκτρολογήστε το ποδόσφαιρο στο τμήμα και ανακαλύψετε μια μεγάλη ποικιλία Τσάντες προϊόντων και αξεσουάρ που μπορεί να βοηθήσουν να πραγματοποιήσετε δραστηριότητες αναψυχής. Εμείς βεβαιωθείτε ότι το ποδόσφαιρο προϊόντα είναι σε άριστη κατάσταση. Μην κοιτάξετε πιο πέρα! Η συλλογή μας από Τσάντες είναι διαθέσιμα σε διάφορα χρώματα και στυλ.\nΧαρακτηριστικά Kempa Premium Messenger Bag\nΒιωσιμότητα Kempa Premium Messenger Bag


Δες και πες!: Rocky II (1979)\nΡΟΚΥ Νο 2\nΥΠΟΘΕΣΗ: Ο Ρόκυ γίνεται πλέον γνωστός στο ευρύ κοινό μετά τον αγώνα του με τον Απόλλο Κρηντ, αλλά αποφασίζει να μην αγωνιστεί ποτέ ξανά. Ο Κρηντ θα πιέσει τον Ρόκυ να αγωνιστούν ξανά, θέλοντας να αποδείξει ότι είναι καλύτερος πυγμάχος και το ότι ο πρώτος αγώνας κρίθηκε στα σημεία ήταν τυχαίο γεγονός. Έτσι, όλα οδηγούν στη μεγάλη ρεβάνς.\nΑΠΟΨΗ: Ο δεύτερος Ρόκυ, έπρεπε να δώσει στο κοινό, αυτό που επιθυμούσε. Έπρεπε να δώσει στον Ρόκυ τη νίκη απέναντι στον Απόλλο. Γυρίστηκε με μοναδικό σκοπό να δώσει τη ζώνη του πρωταθλητή πυγμαχίας, στον αγαπημένο μποξέρ του κινηματογραφικού κοινού και χωρίς να έχει κάτι καινούριο πει, λειτουργεί αρκετά καλά σαν σύνολο.\nΤο μοτίβο που ακολουθεί κι εδώ ο Σταλόνε, σκηνοθετικά, σεναριακά αλλά και ερμηνευτικά, είναι ακριβώς το ίδιο με την πρώτη ταινία, χρησιμοποιώντας μάλιστα τα τελευταία λεπτά του πρώτου φιλμ στην αρχή του δεύτερου, δείχνοντάς μας την κατάληξη του αγώνα με τον Απόλλο Κρηντ και συνεχίζοντας την ταινία από εκείνο ακριβώς το σημείο. Ο Στάλονε βάζει τον ήρωά του, να προσπαθεί να ζήσει πλέον μακρυά από την πυγμαχία, παντρεμένος με τη γυναίκα της ζωής του και αναζητώντας μια δουλειά για να ζήσει, αφού τα φώτα της δημοσιότητας φύγουν από πάνω του. Δεν έφτασε όμως στην κορυφή κι όταν ο Κρηντ τον προκαλεί ξανά, έχει μια δεύτερη ευκαιρία, την οποία δε θέλει να αφήσει, σε αντίθεση με τα "θέλω" της Άντριαν.\nΤο κομβικό σημείο του φιλμ, είναι η Άντριαν. Γίνεται ολοφάνερη πλέον η επίδραση που έχει πάνω στον Ρόκυ. Ο Ρόκυ είναι ένας αγωνιστής, που θέλει όμως τη στήριξη κάποιου και αυτός ο κάποιος είναι πάντα η Άντριαν. Η Άντριαν μοιάζει να είναι η πηγή της δύναμης του, η πηγή της θέλησης για διάκριση, για μάχη, που έχει μέσα του ο Ρόκυ, γι αυτό πάντα θα επιμένω, ότι η ιστορία του Ρόκυ είναι πάνω απ' όλα, μια ιστορία αγάπης, που περιγράφεται με έναν πολύ διαφορετικό και ιδιαίτερο τρόπο. Οι πιο συγκινητικές, ανθρώπινες και δυνατές σκηνές του φιλμ είναι αυτές που διαδραματίζονται κατά τη διάρκεια της νοσηλείας της Άντριαν. Ο μονόλογος του Σταλόνε πάνω από το κρεβάτι του νοσοκομείου, ο μονόλογος του Μπέρτζες Μέρεντιθ (Μίκυ) στην εκκλησία και η στιγμή που η Άντριαν ξυπνά από το κώμα και δίνει στον Ρόκυ αυτό που χρειάζεται (την στήριξή της) για να σταθεί ξανά στα πόδια του, είναι οι τρεις σημαντικότερες στιγμές του δεύτερου Ρόκυ.\nΤι άλλο έχουμε; Έχουμε τα κλασικά πλέον training montage (δύο φορές) και τελική αναμέτρηση, όπως ο Άβιλντσεν τα φαντάστηκε και οπτικοποίησε στην πρώτη ταινία και ο Σταλόνε εδώ απλώς τα κοπιάρει, προσθέτοντας μερικά πιτσιρίκια να τον ακολουθούν την ώρα που τρέχει στους δρόμους της Φιλαδέλφεια, ενώ ο τελικός αγώνας είναι φανερά πιο προσεγμένος και πιο λεπτομερειακά χορογραφημένος.\nΤόσο οπτικά όσο και σεναριακά το Ρόκυ 2 δεν διαφοροποιείται ιδιαίτερα από το πρώτο φιλμ. Προσπαθεί να κρατήσει τους τόνους χαμηλά μέχρι το τελευταίο μισάωρο και ίσως αυτό είναι και το μεγαλύτερο ρίσκο του φιλμ, καθώς βουτά ξανά στη μιζέρια της καθημερινότητας των ηρώων του. Πετυχαίνει όμως έτσι να μεταδώσει στο θεατή τη δίψα του Ρόκυ για διάκριση, δείχνοντάς του από πρώτο χέρι όλους αυτούς τους λόγους που τον οδηγούν στην αναμέτρηση με τον Απόλλο, δίνοντας επική διάσταση στη νίκη του Ρόκυ.\nΕτικέτες 1979, δράμα, κριτική, Νίκος Ρέντζος, drama, review, rocky, sport, sylvester stallone


Cyprus Food Virtual Museum - Τριν - Γαλότριν\nΤο τριν είναι είδος ζυμαρικού από λεπτές λωρίδες ζύμης. Γαλότριν ονομάζεται το βρασμένο σε γάλα τριν.\n1 κιλό αλεύρι χωριάτικο 1 κ.γ. αλάτι Νερό για το ζύμωμα Γάλα\nΚοσκινίζουμε το αλεύρι με το αλάτι. Προσθέτουμε χλιαρό νερό, λίγο-λίγο, και ζυμώνουμε να γίνει ζύμη. Τη σκεπάζουμε και την αφήνουμε για λίγο. Ανοίγουμε φύλλο λεπτό μεγάλου μεγέθους με το μαρζάτζιν (σαΐτα, ξύλινο στρογγυλό ραβδί, ελλ: πλάστης) και το πασπαλίζουμε με μπόλικο αλεύρι. Το τυλίγουμε στο μαρζάτζιν και το κόβουμε κατά μήκος με κοφτερό μαχαίρι. Έτσι το τυλιγμένο φύλλο θα ανοίξει σε πολλές στρώσεις που η μια είναι πάνω στην άλλη. Τις κόβουμε κάθετα σε λεπτές λωρίδες. Όταν στεγνώσουν κάπως οι λεπτές λωρίδες, που κόβουμε τη ζύμη, τις ψήνουμε σε γάλα, οπόταν έχουμε το γαλότριν. (ΥΓΦΠΠ 2006, 19)\nΌσοι το επιθυμούν μπορούν να προσθέσουν ζάχαρη, κανέλα και ροδόσταγμα (Ελένη Χρίστου).\nΠαρόμοιο έδεσμα πρέπει να είναι το Erişte που παρασκευάζουν οι Τουρκοκύπριοι με κομματάκια ζυμαρικού το οποίο ψήνουν όπως το ρυζόγαλο με γάλα και ζάχαρη. Για άρωμα, βάζουν στο έτοιμο παρασκεύασμα güldanlası (ροδόσταγμα) (πληροφορίες από Kadir Kaba, βλ. Ριζοπούλου-Ηγουμενίδου 2008).\nΡιζοπούλου-Ηγουμενίδου, Ε. (2008). “Τα γαλακτοκομικά προϊόντα στον ετήσιο κύκλο της παραδοσιακής ζωής στην Κύπρο”, στο: Η Ιστορία του Ελληνικού Γάλακτος και των Προϊόντων του. Ι΄Τριήμερο Εργασίας, Ξάνθη, 7/9 Οκτωβρίου 2005, Πολιτιστικό Ίδρυμα Ομίλου Πειραιώς, Αθήνα, 401-423. Υπουργείο Γεωργίας, Φυσικών Πόρων και Περιβάλλοντος: Τμήμα Γεωργίας (επιμ.) (2006) Κυπριακά παραδοσιακά παρασκευάσματα, Έκδοση 9/2006, Λευκωσία.\nΒαρβάρα Γιάγκου, Ελένη Χρίστου\nΤρόπος παρασκευής ρυζόγαλου από τους Τουρκοκύπριους. Με τον ίδιο τρόπο γίνεται και από τους Ελληνοκύπριους


GP 70ης Επετείου - FP1: Bottas, Hamilton και μετά οι άλλοι - TotalRacing.gr\nGrand Prix 70ης Επετείου\n2020 Hungarian Grand Prix, Friday – Steve Etherington\nΧωρίς ίχνος νεφώσεων στον βρετανικό ουρανό, το τριήμερο της 70ης επετείου της Formula 1 ξεκίνησε με το FP1 στην πίστα του Silverstone, με τον Valtteri Bottas να σημειώνει τον καλύτερο χρόνο, τον Lewis Hamilton να τον ακολουθεί και τον Max Verstappen να βρίσκεται πολύ πιο πίσω του.\nΜε τα ελαστικά να είναι ένα βήμα πιο μαλακά από τον προηγούμενο αγώνα και τις θερμοκρασίες πιο υψηλές, οι προσπάθειες ήταν αναμενόμενα πιο αραιές και με υψηλή χρήση των μαλακών σετ αντί των σκληρών, τα οποία οι ομάδες «φύλαξαν» για το υπόλοιπο του σαββατοκύριακου. Πολλές ήταν οι αναφορές από τους οδηγούς για πολύ γρήγορη φθορά των ελαστικών.\nΟι δύο Mercedes δεν φάνηκαν να έχασαν ρυθμό από το προηγούμενο τριήμερο, με τον Valtteri Bottas να σημειώνει τον καλύτερο χρόνο με άνεση και τον Lewis Hamilton να τον ακολουθεί από κοντά.\nΟ Max Verstappen ήταν τρίτος, αλλά στο +0.727 από τον Φινλανδό, υπογραμμίζοντας την υπεροχή της Mercedes. Στην τέταρτη θέση βρέθηκε ο Nico Hulkenberg, δείχνοντας και την δική του καλή φόρμα, αλλά και εκείνη της Racing Point, λίγη ώρα μετά την εναντίον της απόφαση της FIA σχετικά με την ένσταση της Renault.\nΟ Charles Leclerc βρέθηκε στην πέμπτη θέση, με παρόμοια, θετική για τα φετινά δεδομένα της Ferrari, επίδοση με μια εβδομάδα πριν, ενώ πίσω του ολοκλήρωσε την διαδικασία ο Alex Albon, ο οποίος ανέφερε προβλήματα με υποστροφή και την ισορροπία του μονοθεσίου γενικά.\nΟ Sebastian Vettel είχε ένα απροβλημάτιστο FP1, σε αντίθεση με την προηγούμενη επίσκεψη στο Silverstone, καταλαμβάνοντας την 7η θέση, ενώ ο Lance Stroll κατέλαβε την 8η, αρκετά πίσω από τον teammate του, Hulkenberg.\nΤην δεκάδα συμπλήρωσαν οι Kvyat και Ocon, με τον Ρώσο να μην δείχνει επηρεασμένος από το ατύχημα της περασμένης Κυριακής και τον Γάλλο να παρουσιάζεται πάλι σε καλή μέρα σε μια πίστα που φαίνεται να του ταιριάζει.\nGP Τσεχίας - FP2: 1-2 για Petronas Yamaha, μπροστά ο Quartararo


Το αλκοόλ μπορεί να απογειώσει τη σεξουαλική μας διάθεση; | Ι LOVE STYLE\nΤο αλκοόλ μπορεί να απογειώσει τη σεξουαλική μας διάθεση;\nΉ μήπως την… καταστρέφει;\nΗ σχέση του αλκοόλ και του σεξ είναι αμφιλεγόμενη, αφού κάποιοι υποστηρίζουν ότι ένα ποτηράκι κρασί μπορεί να μας χαλαρώσει και να εντείνει τη σεξουαλική μας διάθεση ενώ άλλοι το θεωρούν το μεγαλύτερο εχθρό της λίμπιντο.\nΗ αλήθεια βρίσκεται κάπου στη μέση! Ένα ή δύο ποτά μπορούν να λειτουργήσουν ευεργετικά, καθώς μια μικρή ποσότητα αλκοόλ βοηθά το άτομο να ξεπεράσει τις αναστολές και το άγχος της επίδοσης, όμως ο κανόνας αυτός δεν ισχύει πάντα για όλους αφού η επίδραση του αλκοόλ στο σώμα εξαρτάται τόσο από το φύλο όσο και από το βάρος.\nΗ υπερβολική κατανάλωση αλκοόλ μπορεί να προκαλέσει διάφορα προβλήματα στον οργανισμό όπως καταστολή του νευρικού συστήματος, αφυδάτωση αλλά και στυτική δυσλειτουργία στους άντρες.\nΓια τις γυναίκες η αφυδάτωση είναι ένα από τα πιο σημαντικά "αρνητικά" του αλκοόλ, αφού για να επιτευχθεί η ερωτική διέγερση απαιτείται ομαλή κυκλοφορία του αίματος, για τη μεταφορά οξυγόνου στα γεννητικά όργανα. Έτσι η αφυδάτωση του οργανισμού οδηγεί σε μειωμένη λίπανση στην περιοχή των γεννητικών οργάνων.\nΌσον αφορά τους άντρες, η υπερβολική ή μακρόχρονη κατανάλωση αλκοόλ συνδέεται επίσης με τη στυτική δυσλειτουργία . Η ελλιπής μεταφορά οξυγόνου στους ιστούς συνεπάγεται αύξηση της αγγειοτασίνης, μιας ορμόνης που συνδέεται άμεσα με τα προβλήματα επίτευξης της στύσης.\nΤα δεδομένα αυτά καταδεικνύουν ότι, σε γενικές γραμμές, το αλκοόλ επιδρά περισσότερο αρνητικά παρά θετικά στην ερωτική διέγερση και τον οργασμό...


PATRAS IQ_5η Έκθεση Μεταφοράς Τεχνογνωσίας 2018\nΘέμα: PATRAS IQ_5η Έκθεση Μεταφοράς Τεχνογνωσίας 2018\nΣας προσκαλέσουμε να συμμετάσχετε στην 5η Έκθεση Μεταφοράς Τεχνογνωσίας - Patras Innovation Quest (Patras IQ) η οποία θα πραγματοποιηθεί στις 27, 28 και 29 Απριλίου 2018, στο Αθλητικό Κέντρο «Δ. Τόφαλος» της Πάτρας.\nΗ διαδικασία δέσμευσης περιπτέρων έχει ήδη ξεκινήσει. Από τους διοργανωτές ακολουθείται η λογική της δέσμευσης κατά προτεραιότητα (first come, first served). Οι ενδιαφερόμενοι θα πρέπει να δηλώσουν εγγράφως, αποκλειστικά μέσω του ηλεκτρονικού εντύπου συμμετοχής, την απόφασή τους να συμμετάσχουν στην έκθεση, δηλώνοντας ταυτόχρονα και τις ανάγκες τους σε τετραγωνικά μέτρα, εξοπλισμό κ.λπ.\nΓια την αρτιότερη οργάνωση της έκθεσης, παρακαλούμε να δηλώσετε το ενδιαφέρον σας το αργότερο έως την 16/4/2018 υποβάλλοντας αίτηση συμμετοχής στην ιστοσελίδα http://www.patrasiq.gr.\nΠληροφορίες για τον κανονισμό συμμετοχής εδώ\nΓια εγγραφές έως 16/3/2018 εφαρμόζεται εκπτωτική τιμολογιακή πολιτική για όλες τις συμμετοχές με εκθεσιακό ή συνεργατικό περίπτερο. Οι συμμετοχές με ποστερ ανακοινώσεων ειναι δωρεάν.\nΓια πληροφορίες μπορείτε να επικοινωνείτε:\nτηλέφωνα 2610 969057/9056,\nΤελευταία επεξεργασία από dany; 16-02-2018 την 14:58.\n« Εργαστήριο Ελληνικής Γλώσσας και Πολιτισμού - Εργασίες φοιτητών/-τριών Erasmus+ | 21o Ενημερωτικό Δελτίο Ανοικτών Προσκλήσεων ΕΛΚΕ ΠΠ »


Λύση στο πρόβλημα της στέγης του 4ου Δημοτικού Σχολείου Γιαννιτσών - Γιαννιτσά - Έδεσσα - Αριδαία - Κοινωνικά - Πολιτικά - ΜΑΤΙΕΣ ΠΕΛΛΑΣ - Ηλεκτρονική εφημερίδα για την καθημερινή σας αξιόπιστη ενημέρωση. Ειδήσεις από τα Γιαννιτσά, την Έδεσσα, την Σκύδρα και τον υπόλοιπο νομό Πέλλας.\nΛύση στο πρόβλημα της στέγης του 4ου Δημοτικού Σχολείου Γιαννιτσών\nΥπογράφηκε η σύμβαση μεταξύ του Δημάρχου Πέλλας Γρηγόρη Στάμκου και της εταιρίας Ι. Ανδρονικίδης & ΣΙΑ.Ο.Ε. για την εκτέλεση του έργου «Αντικατάσταση Ξύλινης Στέγης & Κεραμοσκεπής του 4ου Δημοτικού Σχολείου Γιαννιτσών».\nΟ προϋπολογισμός της σύμβασης ανέρχεται στο ποσό των 151.716,37 ευρώ και οι εργασίες αναμένεται να ολοκληρωθούν πριν την έναρξη της νέας σχολικής χρονιάς.\nΤο έργο περιλαμβάνει την αποξήλωση της υφιστάμενης ξύλινης στέγης και την αντικατάστασή της από νέα μεταλλική στέγη, η οποία θα στηρίζεται στην περιμετρική τοιχοποιία του σχολείου, με εφαρμογή ψευδοροφής και εγκατάσταση ηλεκτρομηχανολογικού εξοπλισμού. Το έργο θα χρηματοδοτηθεί από ίδιους πόρους του Δήμου Πέλλας.\n‘’Υπογράψαμε την σύμβαση για την εκτέλεση ενός πολύ σημαντικού έργου καθώς η στέγη του 4ου Δημοτικού Σχολείου Γιαννιτσών έχριζε άμεσης αντικατάστασης και δημιουργούσε προβλήματα στην εύρυθμη λειτουργία του σχολείου. Σε συνεργασία με την εκπαιδευτική κοινότητα αξιολογούμε προβλήματα και παρεμβαίνουμε με έργα συντήρησης σε όλα τα σχολεία του Δήμου Πέλλας. Παράλληλα στις προτεραιότητες μας είναι η τακτοποίηση του ιδιοκτησιακού καθεστώτος των σχολείων και η πολεοδομική νομιμοποίηση των κτιρίων’’ σημείωσε ο Δήμαρχος Πέλλας Γρηγόρης Στάμκος.


20 Ιανουαρίου 2021 | 06:51\nΣυνταγή για Λουκανικοπιτάκια με αφράτη ζύμη ! Είναι υπέροχα αφράτα λουκανικοπιτάκια με λουκάνικο Φρανκφούρτης που μπορείτε να το δώσετε στα παιδιά σας, για να τα πάρουν μαζί τους στο σχολείο για κολατσιό. Έχουν πολύ αφράτη ζύμη, δεν έχουν βούτυρο αλλά έχουν γιαούρτι.\nμαγιά 1 φακ\nαλευρι 450-500 γρ\nλουκάνικο Κατά βούληση\nΜπορείτε να τα απολαμβάνετε σαν ορεκτικό ή για βράδυ, αν θέλετε να τρώτε πιο ελαφριά. Αν λήξει η καραντίνα φυσικά θα φτιάξετε λουκανικοπιτάκια και για τον μπουφέ του παιδικού party και όχι μόνο. Τα κατεψυγμένα λουκανικοπιτάκια σίγουρα δεν είναι τόσο νόστιμα όσο τα δικά σας.\nΔείτε ακόμα Συνταγή για κιμαδόπιτα σε ρολάκια με σπιτικό φύλλο\nΣίγουρα τα λουκανικοπιτάκια που είναι φτιαγμένα με τα δικά μας αγνά υλικά και φτιαγμένα με τα χεράκια μας είναι σίγουρα πολύ πιο νόστιμα. Δείτε την εκτέλεση της συνταγής παρακάτω:\nΕκτέλεση λουκανικοπιτάκια με αφράτη ζύμη\nΠαίρνουμε ένα μπολ και βάζουμε το στραγγιστό γιαούρτι, το λάδι και το αυγό και ανακατεύουμε καλά μέχρι να ομογενοποιηθεί το μείγμα μας. Στην συνέχεια προσθέτουμε την μαγιά και ανακατεύουμε και πάλι. Σιγά σιγά προσθέτουμε το αλεύρι και το αλάτι και ζυμώνουμε μέχρι να γίνει μία εύπλαστη ζύμη.\nΑφήνουμε για μία ώρα την ζύμη μας να φουσκώσει. Στην συνέχεια παίρνουμε λίγη ζύμη και πλάθουμε ένα κορδόνι λεπτό. Το τυλίγουμε γυρώ γύρω από το λουκανικάκι μας. Βάζουμε τα λουκανικοπιτάκια μας σε λαδόκολλα και τα αλείφουμε με λίγο γάλα. Τα ψήνουμε στους 180 βαθμούς Κελσίου, μέχρι να πάρουν ωραίο χρώμα.\nTips για λουκανικοπιτάκια με αφράτη ζύμη\nΣτην συνταγή χρησιμοποιήθηκαν λουκάνικο Φρανκφούρτης, κομμένο σε κομμάτια.\nΣτρογγυλά λουκανικοπιτάκια με κεφαλοτύρι στο λεπτό!\nΛουκανικοπιτάκια για παιδικό πάρτι!